DILONGO 48
Mwana wu Mfwizi Wuvutuka Kubwe Zinga
Bo zimvula zikangama ku tsi yi Isaeli, Yave wukamba Elia: ‘Yenda ku Salapeta, kuawu nkyeto wumweka wufwilu nnuni kala kuvanina bidya.’ Bo Elia kavitila va mwelo wu divula beni nandi wumona nkyeto waba nanguna bitini bi mabaya. Elia wudinda nkyeto beni nlangu mwingi kanwa. Bo kayenda kwe landa nlangu beni, Elia wubwe nkamba kannatina dipha mwingi kadya. Angi nkyeto beni wumvutudila: ‘Minu yisi ko dipha ni dimweka mwingi kuvana. Vayi yidi mwa farinha ayi nkadu mafuta yinkwiza vangila dipha mwingi minu ayi mwan’ami tubaka bubu ki kulalila. Elia wunkamba: ‘Yave wukhanikisa ti ngye kuphangila dipha mwingi yidya, muna farinha ayi mafuta maku malasa mana ko ti zimvula zyala tona kunoka.’
Nkyeto beni wukota ku nzo ayi wuvanga dipha mwingi kuvana mbikudi wu Yave. Dedi bo Yave kakanikina nkyeto beni ayi mwan’andi, basa khambu ko bidya. Ti zimvula zibwe tona kunoka, kilundulu kyandi ki farinha ayi ki mafuta kiba kiwala kiwala.
Angi dyambu di phasi diyiza monika! Mwana wu mfwizi beni, wiza bakana kimbevo ki ngolo ayi wiza fwa. Nkyeto beni wudinda Elia lusalusu. Elia wunanguna mwana beni ayi wunnata ku quarto yiba ku kibanga ki tsuka, wunlalisa va kika ayi wusambila: ‘Yave, lemvuka vutula moyo mu mwana awuwu mwingi kabwe zinga.’ Mu mbwenu’aku, diba dyambu diphasi mwingi Yave kuvulubula mwana beni? Dedi bo tuzabidi tona nza yivangama ti mu thangu beni, ni mutu wumweka wufwa wubwe vutuka mwingi kazinga. Dyambu dinkaka, nkyeto beni ayi mwan’andi basa ba ko basi Isaeli.
Angi mwana beni wuvutuka kubwe zinga ayi kuvumuka! Bosi Elia wuzabikisa ngudi’andi: ‘Tala, mwan’aku ma vulubuka.’ Nandi wuba beni mu mayangi ayi wukamba Elia: ‘Bukyedika, ngye widi mutu wusolwa kwidi Nzambi! Yizabidi mawu kibila mamoso ngye wunkoluka, madi mambu Nafeka Nzambi katumini mwingi wuyoluka.’
“Lutala zinuni zioso, zikunanga ko ayi zitotanga bidya ko, zisi ko kadi nzo voti lundulu vayi Nzambi wuku zidikilanga. Kheti benu luvalu luidi vyokila zinuni.”—Luka 12:24
kmb_Latn kon_Latn kon_Latn kmb_Latn kon_Latn kon_Latn kmb_Latn